**Zilais karbunkuls**

Lai slava barokālam

Un čipendeila stilam,

Bet augstākā no slavām

Lai karbunkulim zilam.

Spīd katram kaut kas krūtīs,

Bet nevar spīdēt pūlim.

Es izspīdu no pūļa

Ar zilu karbunkuli.

Ai, zilais karbunkuli,

Tur, debesīs aiz rūtīm!

Es mūžu nodzīvošu

Ar karbunkuli krūtīs.

Ai, zilais, zilais karbunkuli.

Savs karbunkulis katram

Ir dzīvē nepieciešams.

Dēļ viņa zilās gaismas

Mēs dzīvojam un ciešam.

Pat dzejnieki tā dzejo,

Kad krāmē ceļa kuli

Ik ceļiniekam spīdot

Pie spieķa karbunkulis.